Diari Oficial de la Generalitat Valenciana


Sumari del DOGV 8434, del 29-11-2018 (2018/10625)

RESOLUCIÓ de 20 de novembre de 2018, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10068


Data del document
:   20-11-2018

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de novembre de 2018, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual. [2018/10698]  
Antecedents de fet  
Primer. Mitjançant la Resolució de 30 d'abril de 2018, del president de l'Institut Valencià de Cultura, es va convocar la concessió d'ajudes per a la producció audiovisual (DOGV 8289, 08.05.2018).  
Segon. Mitjançant la Resolució de 16 d'octubre de 2018, del president de l'Institut Valencià de Cultura, es van concedir ajudes per a la producció audiovisual (DOGV 8404, 17.10.2018).  
Entre els beneficiaris figura l'empresa Silly Walks Studio, SL, amb NIF I44770146, com a titular del projecte multiplataforma d'animació La senyal (expedient P-121/18), per a la producció del qual es va concedir un import de 40.000 euros distribuïts en tres anualitats: 14.135,18 euros en 2018, 12.932,41 euros en 2019 i 12.932,41 euros en 2020.  
Tercer. Amb data 18 d'octubre de 2018, l'empresa Silly Walks Studio, SL, per mitjà del seu representant, Javier Giménez Aznar, va presentar en el registre de l'Institut Valencià de Cultura un escrit pel qual renuncia a aquesta ajuda. En l'escrit es fa al·lusió a la impossibilitat de complir els requisits administratius de l'activitat sense alterar el funcionament normal de l'empresa.  
Quart. D'acord amb el que es preveu en l'article 7.3 de l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (ara, Institut Valencià de Cultura, per mitjà de la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern), si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o als sol·licitants següents a aquell en ordre de la seua puntuació.  
Igualment estableix que, a aquests efectes, l'òrgan concedent de la subvenció comunicarà aquesta opció a les persones interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o els sol·licitants, l'òrgan administratiu dictarà l'acte de concessió.  
Per tant, es va traslladar la proposta de concessió d'ajuda al primer suplent en la modalitat de curtmetratges, projectes multiplataforma i pilots de sèrie d'animació: Somnis Animació, SL, titular del projecte multiplataforma d'animació Pop-up (expedient P-55/18), per a la producció del qual va sol·licitar 32.000 euros.  
En resposta a aquesta proposta, Jesús Martínez Tormo, en representació de l'empresa Somnis Animació, SL, amb NIF Q25114233, va manifestar, amb data 22 d'octubre de 2018, la disposició d'acceptar aquest import i realitzar l'activitat en els termes previstos en la Resolució de 30 d'abril de 2018.  
Tot i això, queda un romanent de 8.000 euros per assignar, per la qual cosa es trasllada la proposta al segon i últim suplent en aquesta modalitat, Saltarinas, SL, amb NIF T41925119, titular del projecte de curtmetratge d'animació Princesa per apocalipsis (expedient P-134/18), el qual va sol·licitar 13.780 euros.  
En resposta a la proposta, Rocío Benavent, en representació de Saltarinas, SL, va manifestar la renúncia a aquest romanent davant l'impossibilitat de realitzar l'activitat en eixa ajuda en els termes previstos en la Resolució de 30 d'abril de 2018.  
Per tant, és d'aplicació el que preveu el resolc sext de l'esmentada Resolució de 30 d'abril de 2018: «En el cas que en alguna modalitat no s'assignara el total del pressupost previst en el resolc segon d'aquesta resolució; les resultes podran ser assignades per la comissió tècnica de valoració a una altra modalitat del mateix gènere o de diferent, segons considere que és més efectiva la seua assignació i que afavorisca a projectes de característiques més similars a la modalitat en què es produïsquen les resultes. A aquests efectes, es tindrà en compte, per aquest ordre, la puntuació obtinguda pels diferents projectes i, en el cas d'empat, es prendrà com a criteri l'ordre de presentació, en els termes establits en el punt 4 del present resolc».  
En conseqüència, atenent a això és procedent assignar els 8.000 euros al projecte de sèrie d'animació Hero Dad (exp. P-24/18), titularitat de Wise Blue Studios Valencia, SL, a què se li van concedir 214.834 euros, per la Resolució de 16 d'octubre de 2018, quantitat inferior als 240.000 euros sol·licitats.  
  
Fonaments de dret  
Primer. Renúncia a la subvenció concedida  
La Llei 39/2015, d'1 d'octubre, del procediment administratiu comú de les administracions públiques, preveu en els articles 21.1, 84.1 i 94 la renúncia com a forma de finalització del procediment, així com els efectes corresponents.  
Segon. Falta de justificació.  
L'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que: «Amb caràcter general, el pagament de la subvenció es realitzarà prèvia justificació per la persona beneficiària de la realització de l'activitat, projecte, objectiu o adopció del comportament per al qual es va concedir, en els termes establits en la normativa reguladora de la subvenció.»  
En aquest cas, l'empresa interessada, pel fet de renunciar-hi, no realitzarà l'activitat i, en conseqüència, tampoc la justificarà.  
En aquest mateix sentit, l'article 34.3 de la Llei 38/2003, de 17 de novembre, general de subvencions, preveu la pèrdua del dret al cobrament en els supòsits previstos en l'article 37 de l'esmentada llei, entre els quals figura l'incompliment de l'activitat que fonamenta la concessió de la subvenció en els termes previstos per a aquesta; aspecte, en aquest cas, declarat per la persona beneficiària en l'escrit de renúncia.  
Tercer. Dret dels suplents a les resultes de renúncies i minoracions  
  
L'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016), disposa en l'article 7.3 que:  
«La resolució de concessió, a més de contindre els sol·licitants als quals es concedeix la subvenció i la desestimació expressa de les sol·licituds restants, pot incloure una relació ordenada de totes les sol·licituds que compleixen les condicions administratives i tècniques establides en les bases reguladores per a adquirir la condició de beneficiari, i no han sigut estimades perquè s'excedeix la quantia màxima del crèdit fixat en la convocatòria, amb indicació de la puntuació atorgada a cadascuna d'elles en funció dels criteris de valoració previstos en aquesta.  
  
En aquest cas, si es renuncia a la subvenció per part d'alguna de les persones beneficiàries, o es minoraren per qualsevol motiu, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de puntuació, sempre que amb la renúncia per part d'alguna de les persones beneficiàries s'haja lliurat crèdit suficient per a atendre, almenys, una de les sol·licituds denegades.  
L'òrgan que concedeix la subvenció comunicarà aquesta opció a les persones interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió.»  
La Resolució de 16 d'octubre de 2018, del president de l'Institut Valencià de Cultura, per a la concessió d'ajudes a la producció audiovisual (DOGV 8104, 17.10.2018), disposa en l'annex II la relació de suplents, entre els quals estan els corresponents a la modalitat de curtmetratges, projectes multiplataforma i pilots de sèrie d'animació, amb únicament els dos projectes esmentats en els antecedents de fet.  
Quart. Quantia de les ajudes  
D'acord amb el que es preveu en l'article 9, punt 9.2.4, de l'Ordre 33/2016, la quantia màxima per a curtmetratges és d'un màxim de 40.000 euros i per a sèries d'animació d'un màxim de 400.000 euros, quanties que no se superen en reassignar el romanent derivat de la renúncia en aquesta categoria 40.000 euros als dos titulars dels projectes esmentats, d'acord amb les seues sol·licituds.  
Cinqué. Competència  
L'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que ostenten la presidència dels organismes públics i les entitats de dret públic seran les competents per a realitzar la convocatòria de les subvencions.  
En relació a això, el reglament vigent d'organització i funcionament de CulturArts Generalitat, aprovat pel Decret 5/2013, de 4 de gener, del Consell, modificat successivament pel Decret 141/2014, de 5 de setembre, del Consell (DOGV 7355, 08.09.2014), i el Decret 124/2016, de 30 de setembre, del Consell (DOGV 7887, 04.10.2016), estableix en l'article 4, apartat 2, lletra j, que correspon a la Presidència: «Convocar i resoldre la concessió d'incentius, ajudes i subvencions, i aprovar les bases corresponents.»  
  
Per tot el que s'ha exposat, i a la vista de la proposta de resolució formulada pel director general de l'Institut Valencià de Cultura, resolc:  
  
Primer  
Acceptar la renúncia presentada per Silly Walks Studio, SL, mitjançant un escrit que va tindre entrada amb data 18 d'octubre de 2018, a l'ajuda concedida per la Resolució de 16 d'octubre de 2018, del president de l'Institut Valencià de Cultura, d'un import de 40.000,00 euros corresponent al projecte de multiplataforma d'animació La senyal.  
  
Segon  
Concedir una ajuda a Somnis Animació, SL, amb NIF O92520148, per un import de 32.000,00 euros, d'acord amb el que s'ha sol·licitat, per a la realització del projecte multiplataforma d'animació Pop-up (expedient P-55/18), en els mateixos termes en què es va presentar a la convocatòria d'ajudes.  
Aquesta ajuda es distribueix en les següents anualitats:  
- 2018: 11.308,14 euros.  
- 2019: 10.345,93 euros.  
- 2020: 10.345,93 euros.  
  
Somnis Animació, SL haurà d'acceptar aquesta ajuda en el termini màxim de 10 dies hàbils següents a comptar des de l'endemà de la notificació d'aquesta resolució. Aquesta acceptació comporta que Somnis Animació, SL es compromet a complir la resta d'obligacions que s'estableixen per a les persones beneficiàries en els apartats huité i nové de la Resolució de convocatòria d'aquestes ajudes, de 30 d'abril de 2018.  
  
Tercer  
Assignar el romanent de 8.000,00 - al projecte de sèrie d'animació Hero Dad (exp. P-24/18) de Wise Blue Studios, SL, empresa beneficiària d'aquestes ajudes amb un import de 214.834 euros, per Resolució de 16 d'octubre de 2018, que passa a incrementar-se a 222.834,00 euros.  
  
Aquesta ajuda passa a distribuir-se en les següents anualitats:  
- 2018: 78.744,96 euros.  
- 2019: 72.044,50 euros.  
- 2020: 72.044,54 euros.  
  
Quart  
Mantindre la Resolució de 16 d'octubre de 2018, del president de l'Institut Valencià de Cultura, en la resta d'aspectes.  
  
Contra aquesta resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la notificació, i, potestativament, podrà interposar-se un recurs de reposició davant del president de l'Institut Valencià de Cultura en el termini d'un mes a comptar des de l'endemà de la notificació; tot això, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 de novembre de 2018. El president de l'Institut Valencià de Cultura: Vicent Marzà Ibáñez.